কুমিল্লা জোন অফিসের জোনাল হেড ও ইভিপি এম শামছুজ্জামান তার বক্তব্যে বলেন, ইসলামের অন্যতম রুকন রোজা বা সিয়াম সাধনা। শরিয়তের পরিভাষায় একাধারে একমাস দিবাভাগে খানাপিনা ও স্ত্রী সংশ্রব থেকে বিরত থাকার নাম রোজা। মুসলমান অধ্যষিত সমাজে রোজার মাসের বিশেষ গুরত্ব রয়েছে। এই মাসের আগমন ঘটে সকলকে জানান দিয়ে। রোজা এলে শিশু থেকে বৃদ্ধ সকলের কাছেই নেক ও পবিত্র ভাবধারার এক পরিবেশ গড়ে উঠে, তাকওয়া ও পরহেজগারীর অনুকুল হাওয়া বইতে থাকে। সকলেই চেষ্টা করে একটুখানি বেশী  ছওয়াব কামাই করে নিতে। তাই অনেক অপরাধী ব্যক্তির অন্তরে অপরাধ প্রবনতার চিন্তা এই মাসে খানিকটা হলেও প্রশমিত থাকে।